S-60/2011

Mál þetta, sem tekið var til dóms 26. apríl sl. var höfðað 25. mars 2011 af lögreglustjóranum á Sauðárkróki á hendur S-kk-þgf H-kk-þgf J-kk-þgf, fæddum 16. febrúar 1989, til heimilis að Ægisstíg 5, Sauðárkróki, „fyrir eftirtalin hegningarlaga-, fíkniefnalaga- og umferðarlagabrot.

A. Eignaspjöll.

Með því að hafa um hálftvöleytið aðfaranótt sunnudagsins 4. apríl 2010 sparkað í bifreiðirnar KL-120 og IS-H82, þar sem þær stóðu á bifreiðastæði við Víðigrund 14 á Sauðárkróki, með þeim afleiðingum að vinstri afturhurðir beggja bifreiðanna dælduðust.

Telst þetta varða við 1. mgr. 257. gr. almennra hegningarlaga nr. 19/1940.

B. Fíkniefnabrot.

I.

Með því að hafa átt og haft í vörslum sínum 7,5 grömm af amfetamíni sem geymd voru í frystihólfi í kæliskáp á Öldustíg 16 á Sauðárkróki þegar lögregla gerði þar húsleit þann 18. nóvember 2010.

II.

Með því að hafa haft í vörslum sínum 11,34 grömm af amfetamíni og 3,94 grömm af maríhúana sem ákærði geymdi á milli sæta í farþegarými bifreiðarinnar YV-604 eftir að lögreglan hafði stöðvað för hans á Þverárfjallsvegi aðfaranótt sunnudagsins 6. febrúar 2011, sbr. málsatvikalýsingu á ákærulið nr. C. / III.

Brot gegn ákærulið B./ I.-II. teljast varða við 2. gr., sbr. 5. og 6. gr. laga um ávana- og fíkniefni nr. 65/1974 með áorðnum breytingum, sbr. 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

C. Umferðarlagabrot.

I.

Með því að hafa um þrjúleytið aðfaranótt laugardagsins 13. nóvember 2010 ekið bifreiðinni YV-604 eftir Freyjugötu á Sauðárkróki undir áhrifum áfengis og fíkniefna, en alkóhólmagn í blóði ákærða mældist 0,84 prómill: og tetrahýdrókannabínól í blóði hans mældist 1,2 ng/ml.

Telst þetta varða við 1. mgr. sbr. 2. mgr. 45. gr. og 1. mgr. sbr. 2. mgr. 45. gr. a., sbr. 100. gr. umferðarlaga nr. 50/1987.

II.

Með því að hafa um eittleytið aðfaranótt þriðjudagsins 19. október 2010 ekið bifreiðinni YV-604 eftir Kalkofnsvegi í Reykjavík, undir áhrifum fíkniefna en amfetamín í blóði ákærða mældist 120 ng/ml. og tetrahýdrókannabínól í blóði hans mældist 4,9 ng/ml.

III.

Með því að hafa um þrjúleytið aðfaranótt sunnudagsins 6. febrúar 2011 ekið

bifreiðinni YV-604 á Þverárfjallsvegi í Skagafirði skammt norðan Illugastaða undir áhrifum fíkniefna en amfetamín í blóði ákærða mældist 400 ng/ml. og tetrahýdrókannabínól í blóði hans mældist 2,6 ng/ml.

IV.

Með því að hafa um hálfeittleytið aðfaranótt þriðjudagsins 22. febrúar 2011 ekið

bifreiðinni YV-604 norður Sauðárkróksbraut við Reynisstaði í Skagafirði, undir áhrifum fíkniefna en tetrahýdrókannabínól í blóði hans mældist 3,3 ng/ml.

Brot gegn ákæruliðum C. / II. –IV. varða við 1. mgr. sbr. 2. mgr. 45. gr. a., sbr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og greiðslu alls sakarkostnaðar. Þess er jafnframt krafist að ákærði verður dæmdur til sviptingar ökuréttar samkvæmt 101. gr. og 102. gr. umferðarlaga nr. 50/1987. Ennfremur er þess krafist að haldlögð fíkniefni sem um ræðir í ákæruliðum B./I.-II. verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur:

Í málinu gerir S-kk-nf Ó-kk-nf hrl. f.h. S-kvk-ef Þ-kvk-ef k.t. 070541-2899, bótakröfu á hendur ákærða að fjárhæð 150.000,- ásamt vöxtum og dráttarvöxtum.

Í málinu gerir D-kvk-nf R-kvk-nf H-kvk-nf, k.t. 090779-5089, Víðigrund 14- Sauðárkróki, bótakröfu á hendur ákærða að fjárhæð kr. 87.984,-.“

II

Þegar málið var þingfest 12. apríl sl. boðaði ákærði forföll. Ákærði sótti þing þegar málið var tekið fyrir 26. apríl sl. og játaði þá skýlaust háttsemi þá sem honum er í ákæru gefin að sök. Játning ákærða er í samræmi við önnur gögn málsins og telst sekt hans nægilega sönnuð en brot ákærða eru réttilega færð til refsiákvæða í ákæru. Ákærði samþykkti jafnframt framkomnar bótakröfur. Áður en málið var tekið til dóms tjáði sækjandi sig um ákvörðun viðurlaga og þá gerði ákærði grein fyrir sjónarmiðum sínum.

Samkvæmt sakavottorði gekkst ákærði fjórum sinnum á árunum 2007 til 2009 undir greiðslu sektar vegna brota gegn lögum um ávana- og fíkniefni. Þá var hann í desember 2009 sakfelldur fyrir akstur undir áhrifum ávana- og fíkniefna og sviptur ökurétti í eitt ár. Síðastgreinda brotið hefur ítrekunaráhrif í máli þessu.

Ákærði er nú sakfelldur fyrir allnokkur brot sem framin eru á tiltölulega stuttum tíma. Hann er sakfelldur fyrir að aka fjórum sinnum undir áhrifum ávana- og fíkniefna. Í tvö skipti var hann undir áhrifum amfetamíns og kannabis en eitt skipti undir áhrifum kannabis og áfengis og þá var hann einu sinni eingöngu undir áhrifum kannabis. Bótakröfur vegna eignaspjalla ákærða nema tæplega 235.000 krónum. Loks er ákærði sakfelldur fyrir að hafa í fórum sínum tæp 19 grömm af amfetamíni og tæp 4 grömm af maríhúana. Að öllu þessu og skýlausri játningu ákærða virtu þykir refsing hans hæfilega ákveðin tveggja mánaða fangelsi. Efni þykja til að binda refsinguna skilorði og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga. Þegar horft er til fjölda þeirra skipta sem ákærði ók undir áhrifum áfengis og fíkniefna, magns áfengis og fíkniefna sem mældust í blóði hans í hvert sinn og að teknu tilliti til ítrekunaráhrifa eldra brots þykir rétt að svipta ákærða ökurétti í fimm ár frá 8. mars 2011 að telja en þann dag var hann sviptur ökurétti til bráðabirgða.

Loks verður ákærði með vísan til 1. mgr. 218. gr. laga um meðferð sakamála dæmdur til að greiða allan sakarkostnað. Samkvæmt yfirliti sækjanda nam sakarkostnaður 275.512 krónum en sakarkostnaður féll ekki til við meðferð málsins fyrir dóminum.

Ákærði hefur samþykkt að greiða framkomnar bótakröfur og verða þær því teknar til greina eins og í dómsorði greinir.

Af hálfu ákæruvaldsins sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf héraðsdómari kveður upp dóm þennan.

Dómsorð:

Ákærði, S-kk-nf H-kk-nf J-kk-nf, sæti fangelsi í tvo mánuði en fullnustu refsingarinnar er frestað og skal hún niður falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í fimm ár frá 8. mars 2011.

Ákærði greiði 275.512 krónur í sakarkostnað

Upptæk eru 18.84 grömm af amfetamíni og 3,94 grömm af maríhúana.

Ákærði greiði S-kvk-þgf Þ-kvk-þgf 150.000 krónur með vöxtum samkvæmt 8. gr. laga um vexti og verðtryggingu nr. 38/2001 frá 4. apríl 2010 til 4. mars 2010 en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði D-kvk-þgf R-kvk-þgf H-kvk-þgf 87.984 krónur.

H-kk-nf H-kk-nf